钦定古今图书集成/明伦汇编/人事典/第022卷 > 《本草纲目》 > 《溺白垽发明》
## 钦定古今图书集成/明伦汇编/人事典/第022卷 > 《本草纲目》 > 《溺白垽发明》

朱震亨曰：“人中白能泻肝火，三焦火并膀胱火从小
便中出，盖膀胱乃此物之故道也。”李时珍曰：“人中白
降相火，消瘀血，盖咸能润下走血故也。今人病口舌
诸疮，用之有效，降火之验也。”张果《医说》云：“李士常苦
鼻衄，仅存喘息，张思顺用人中白散，即时血止。”又延
陵镇官鲁棠，鼻血如倾，白衣变红，头空空然。张润之
用人中白药治之即止。并不再作。此皆散血之验也。